[{"text_idx": "#000002", "text": "La novelaro La nau\u0306a kanalo estas la unua Esperanta\nverko de Istva\u0301n Nemere. Legante g\u0302in post du jardekoj,\ndum kiuj liaj pluaj verkoj aperadis en densa fluo, oni povas\ncertagrade konstati la evoluon de lia verkado. La volumo enhavas\n31 novelojn, el kiuj la plej multaj estas mallongegaj, ec\u0302\nunupag\u0302aj, dum la plej longa ampleksas dudek tri pag\u0302ojn."}, {"text_idx": "#000003", "text": "C\u0302i-verke Nemere prezentas al ni aron da diversaj\nspecoj de noveloj. La tipan Nemere-novelon, konatan el postaj\nverkoj, oni apenau\u0306 trovas c\u0302i tie. Nek lia propra tono au\u0306\ntembro, iom melankolie rezignacia, nek liaj specifaj temaroj,\nkiel la kontrastoj inter urbo kaj kamparo au\u0306 inter moderno kaj\ntradicio, aperas tre klare en c\u0302i verko, krom eble - kiom\nkoncernas la temon - en unu noveleto, Urbo."}, {"text_idx": "#000006", "text": "Oni priridis lin malantau\u0306 lia dorso, kaj poste\ntelefonis. Jam tiutage oni transportis lin por observado\nal cerbmalsanulejo. La masko ne estis konfiskita, ja K.Z.\nkondutis tute normale. Post du semajnoj oni liberigis\nlin. K.Z. hejmeniris kun masko survizag\u0302e. Denove oni\nmolestis lin c\u0302ie, denuncis lin c\u0302e la polico,\npriridac\u0302is lin surstrate. Nur la infanoj amis lin. (p."}, {"text_idx": "#000011", "text": "Cetere, la lingvaj\u0302o sufic\u0302e similas tiun de postaj Nemere-libroj,\neble kun iomete pli da malglataj\u0302oj. Oni trovas iom senmotivajn \"riporti\"\n(p. 82) en la g\u0302enerala senco flustri. En dialogoj ofte\naperas iom stumpa frazo: \"- Mi g\u0302ojas, ke vi alvenis -\ndiris.\" (p. 61) Kaj kompreneble Nemere felic\u0302igas\nnin per la klasika hungarismo: \"La knabino obeeme haltas,\nen manoj kun pleto.\" (p. 68)"}, {"text_idx": "#000013", "text": "Konforme al vortoj de la au\u0306toro nem, li \"speciale, vole intermiksis la diversg\u0302enrajn novelojn, akcentante, ke niaj c\u0302i-tieaj teraj aferoj estas samtempe ankau\u0306 kosmaj, c\u0302ar c\u0302io, kio okazas al homoj, okazas samtempe en la Kosmo\". Tamen traleginte la novelaron, mi ne sentis tiun komunecon de la tera k la kosma. Anstatau\u0306e mi havigis al mi egan kuvon da senordaj foletaj pensoj, kiuj pus\u0302is k siblis unu la alian, sen koncentri la c\u0302efaj\u0302on de la tralegito."}, {"text_idx": "#000019", "text": "Literatura flanko. Kiel mi jam skribis, la libro ne sugestis al mi koherecon de la noveloj, do mi recenzu ilin unuope, sed ne c\u0302iujn k ne detale \u0096 pro limita spaco."}, {"text_idx": "#000020", "text": "Ni komencu de La nau\u0306a kanalo mem, ja g\u0302i liveris la titolon al la kolekto. La temo de la novelo koncize jenas: sur nian Teron el paralela mondo (en kiu regas komunismo) venas agitistoj-s\u0302telistoj-pacifistoj. Ili s\u0302telas niajn \"malfelic\u0302ajn\" homojn, prefere sciencistojn, k log\u0302igas ilin en sia \"bona\" mondo. Paralele ili klopodas gardi pacon en nia mondo, observas ke la sciencaj inventoj ne sinturnu kontrau\u0306 la homoj. Unuvorte, c\u0302ielaj vartistoj, kiuj vis\u0302as nazmukojn al siaj paralelmondaj beboj. S\u0302ajne, mi eldiris, kion celis."}, {"text_idx": "#000022", "text": "La noveloj montras, kvankam ne c\u0302iam trafe, profundan filozofiemon de l' au\u0306toro, ties mondpercepton k, c\u0302efe, ili lasas firman spuron en la historio de la esperanta literaturo."}]